text: Ses batailles a ordenées
   Marcadigas, et arréées.
   Trois batailles fist de sa gent,
   Moult les ordena bel et gent,
   Bien et à droit leur devisa
   Comment l'une après l'autre ira.
   En chascune bataille aloit;
   De bien faire les semonnoit.
   En la premiere son fill mist ;
   Tout aviséement le fist,
   Car bien à son samblant véoit
   PageV01P019
   Que ses cuers à honnour baoit.
   Moult très à droit le chastia.
   "Biaus fiex, fait il, or i parra
   Se hui monsterrés que c'est voirs
   Que d'Espaigne soiez drois hoirs."
  